**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 25.09.2018, ora 08.00 – 26.09.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 26.09.2018, ora 07.00**

**RÂURI**

**Debitele au fost, în general, staționare** cu excepția râurilor din bazinul hidrografic Bistrița, cursul superior al Prutului, cursul mijlociu al Mureșului, cursurile mijlocii și inferioare ale râurilor Someș, Barcău, Crasna, Crișul Repede, Crișul Negru, Crișul Alb, Bega, Timiș, Bârzava unde au fost în creștere ca urmare a propagării și a râurilor din bazinele hidrografice Vișeu, Iza, Tur, bazinele superioare ale Someșului, Crasnei, Barcăului, Crișurilor, Timișului, Bârzavei și bazinul inferior al Mureșului, unde au fost în scădere.

Debitele se situează la valori cuprinse între 30-90% din mediile multianuale lunare, mai mari (în jurul și peste normalele lunare) pe râurile din bazinele hidrografice: Vișeu, Iza, Someșul Mic, Crișul Repede, Vedea, Prahova, Moldova, pe cursul superior al Trotuşului, pe cursurile mijlocii ale Siretului şi Prutului, pe unii afluenţi ai Oltului mijlociu şi inferior şi pe unele râuri din Dobrogea și mai mici (10-30% din mediile multianuale lunare) în bazinul hidrografic Bârlad.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi relativ staționare**, exceptând cursul superior al Prutului, cursurile mijlocii și inferioare ale Bistriței și Siretului, cursurile inferioare ale Someșului, Crasnei, Barcăului, Crișurilor, Mureșului și Timișului unde vor fi în creștere datorită propagării.

Pe râurile din bazinele hidrografice: Vișeu, Iza, Tur, pe cursul superior al Bistriței, cursurile superioare și mijlocii ale Someșului, Crasnei, Barcăului și Crișurilor și cursul mijlociu al Mureșului, debitele vor fi în scădere.

Sunt posibile creşteri izolate de niveluri şi debite pe unele râuri mici din zona de munte datorită precipitaţiilor prognozate, în general slabe cantitativ.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 25 – 26.09.2018 a fost staţionar, având valoarea de 2300 m3/s**, sub media multianuală a lunii septembrie (3800 m3/s).

În aval de Porţile de Fier debitele au fost în scădere cu excepția s.h.Gruia unde au fost staționare.

**Debitul la intrarea în ţară (secţiunea Baziaş) va fi în scădere (2250 m3/s).**

În aval de Porţile de Fier debitele vor fi în scădere.

**2.** **Situaţia meteorologică în intervalul 25.09.2018, ora 09.00 –26.09.2018, ora 06.00**

**Administraţia Naţională de Meteorologie (A.N.M.)** a emis la data de 25.09.2018, la ora 09.30, o **INFORMARE METEOROLOGICĂ**, valabilă pentru intervalul 25 septembrie, ora 09.30 – 27 septembrie, ora 09.00, vizând temperaturi scăzute, intensificări ale vântului, brumă timpurie, conform căreia:

„*În intervalul menționat vremea va fi rece, iar valorile termice, atât cele diurne, cât și cele nocturne, vor fi în general cu 4...8 grade mai coborâte decât normele perioadei.*

*În timpul nopților și al dimineților, local în centrul țării, pe arii restrânse în nord-vestul teritoriului și în dealurile Munteniei și ale Olteniei și cu totul izolat în rest, temperaturile vor coborî sub 0 grade și se va produce brumă.*

*Pe parcursul zilei de marți, 25 septembrie, vântul va mai avea unele intensificări în cea mai mare parte a țării, cu viteze mai mari pe litoral, în nordul și centrul Moldovei unde temporar se vor atinge viteze de 55...70 km/h. La munte, mai ales în zona Carpaților Meridionali și a Carpaților de Curbură, vor fi rafale în general de 70...90 km/h, iar la altitudini de peste 1500 m, trecător vor fi precipitații slabe, mixte.*

*Miercuri, 26 septembrie, intensificări ale vântului se vor mai semnala în regiunile estice și sud-estice, cu rafale de 45...55 km/h.*”

Această **INFORMARE METEOROLOGICĂ** a fost transmisă de Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 de prefecturi).*

**ÎN ŢARĂ**

Vremea a continuat să se răcească, mai accentuat în regiunile din exteriorul arcului carpatic și a fost rece pentru această dată. Cerul a fost variabil, cu înnorări temporare în cursul zilei și la începutul nopții când a ploua slab, local în Transilvania, Moldova, pe arii relativ restrânse în Maramureș și Dobrogea și cu totul izolat în Muntenia, Oltenia și Crișana. Pe raza județului Cluj s-a semnalat și măzăriche, iar în depresiunile din estul Transilvaniei, trecător și lapoviță (Toplița). Precipitații au fost și în zona de munte, pe arii relativ extinse, mai ales sub formă de ninsoare la altitudini de peste 1500 m și predominant sub formă de ploaie și lapoviță la altitudini mai mici. Vântul a avut unele intensificări în majoritatea regiunilor, cu viteze mai mari în cele estice și centrale, unde, rafalele au fost, în general, între 55 și 65 km/h, dar mai ales la altitudini mari, în Carpații Meridionali și de Curbură, unde viteza vântului a fost de până la 97 km/h (la Țarcu și Vf. Omu), iar trecător și izolat ninsoarea a fost viscolită. Temperaturile maxime s-au situat între 9 grade la Joseni și la Toplița și 20 de grade la Videle, Alexandria, Zimnicea și Titu. La ora 06 se înregistrau valori termice cuprinse între -2 grade la Bozovici, Miercurea Ciuc, Joseni, Câmpeni, Dumbrăveni și Curtea de Argeș și 11 grade la Constanța-Dig. Noaptea și dimineața pe arii restrânse s-a format brumă în Maramureș, Transilvania, sudul Banatului, nordul Olteniei și al Munteniei, iar în estul Transilvaniei cu totul izolat s-a semnalat ceață.

***Observaţie****: de ieri, de la ora 06.00, au fost în vigoare 13 mesaje de atenționare cod galben privind fenomene meteorologice periculoase imediate privind intensificări temporar susținute ale vântului emise după cum urmează: 5 mesaje emise de SRPV Bacău, 3 mesaje emise de CNPM pentru Muntenia, 3 mesaje emise de SRPV Timișoara şi 2 mesaje emise de SRPV Sibiu.*

**LA BUCUREŞTI**

Vremea s-a răcit accentuat și a devenit răcoroasă. Temperatura maximă a fost de 18 grade la Afumați și Băneasa și de 19 grade la Filaret. Cerul a fost temporar noros ziua și mai mult senin noaptea. Vântul a suflat slab și moderat. La ora 06.00, temperatura aerului era de 3 grade la Băneasa, 4 grade la Afumați și 6 grade la Filaret.

**3. Prognoza meteorologică în intervalul 26.09.2018, ora 09.00 – 27.09.2018, ora 09.00**

**ÎN ŢARĂ**

Vremea va fi rece pentru această dată, cu temperaturi maxime cuprinse între 11 și 20 de grade și minime între -2 și 9 grade, mai scăzute în depresiunile Carpaților Orientali până spre -5 grade. Se va produce brumă în centrul teritoriului, pe arii restrânse în nord-vest și în dealurile Olteniei și ale Munteniei și cu totul izolat în rest. Cerul va fi variabil și doar izolat vor fi condiții pentru ploi slabe în Moldova, Muntenia și Dobrogea, iar în Carpații Orientali și Meridionali, de precipitații mixte. Vântul va sufla slab și moderat, temporar cu intensificări în regiunile estice și sud-estice, unde la rafală se vor atinge viteze de 45...55 km/h.

**LA BUCUREŞTI**

Vremea va fi rece pentru această dată, urmând a se înregistra o temperatură maximă în jurul valorii de 18 grade și o minimă de 5...6 grade, mai coborâtă în zona preorășenească până în jurul a 2 grade. Cerul va fi variabil în cursul zilei și senin noaptea. Vântul va sufla slab și moderat.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

Nu au fost semnalate evenimente deosebite.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 24.09.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24.09.2018-25.09.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.